Lis
elezions che si son tignudis domenie ai 27 di Setembar in Catalogne a
àn puartât intal Parlament une maiorance indipendentiste. Cun di
fat, la coalizion Junts pel Sí cul 39,54% dai vôts e à cjapât 62
deputâts che, adun cui 10 parlamentârs de CUP (8,20% des
preferencis), a permetin al front a pro de indipendence di vê la
maiorance assolude intal gnûf Parlament. La coalizion Catalunya sí
que es pot, che e domande plui autoguvier e un percors concuardât pe
autodeterminazion, e à cjapât il 8,94% dai consens e 11 deputâts.
I socialiscj (PSC), che in Catalogne a son a pro di une incressite
dal autoguvier, a àn vût 16 parlamentârs e il 12,72% dai vôts.
Ciutadans cui siei 25 deputâts e il 17,93% dai consens al è il
partît plui votât inte aree de diestre spagnoliste, là che al à
superât di un biel pôc il PP ancje tant che radicalitât politiche.
I popolârs a àn vût di fat di contentâsi di 11 elets e dal 8,5%
dai vôts. Se par elets la aree indipendentiste e à la maiorance cun
72 deputâts cuintri 63, in tiermins di vôts si ferme però al
47,74% dai vôts. Un tant duncje al permet di procedi sul plan
legjislatîf cul percors in direzion de indipendence, ma al indebolìs
la sô legjitimitât.
Font:
VilaWeb, 27 e 28/09/15; Naiz:,
28/09/15
fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fra_Latn oci_Latn unk